Document ID: 32004R1251

UREDBA KOMISIJE (ES) št. 1251/2004
z dne 7. julija 2004
ki spreminja Uredbo (ES) št. 2799/1999, ki postavlja temelje za uporabo Uredbe (ES) št. 1255/1999 glede dodeljevanja pomoči za posneto mleko in posneto mleko v prahu, namenjeno za živalsko krmo in prodajo posnetega mleka v prahu
KOMISIJA EVROPSKIH SKUPNOSTI -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni tržni ureditvi za mleko in mlečne izdelke (1), zlasti člena 15,
ob upoštevanju naslednjega:
(1)
Člen 7(1) Uredbe Komisije (ES) št. 2799/1999 (2) določa višino pomoči za posneto mleko ter posneto mleko v prahu, namenjeno za živalsko krmo, z upoštevanjem faktorjev, določenih v členu 11(2) Uredbe (ES) št. 1255/1999. Zaradi znižanja intervencijske cene posnetega mleka v prahu 1. julija 2004 bo višina pomoči znižana.
(2)
Uredba (ES) št. 2799/1999 mora biti primerno spremenjena.
(3)
Upravljalni odbor za mleko in mlečne proizvode ni podal svojega mnenja v roku, ki ga je določil predsednik -
JE SPREJELA NASLEDNJO UREDBO:
Člen 1
Člen 7 Uredbe (ES) št. 2799/1999, odstavek 1, se nadomesti z naslednjim:
„1. Višina pomoči je določena na:
(a)
3,97 EUR za 100 kg posnetega mleka z vsebnostjo beljakovin najmanj 35,6 % nemastne suhe snovi;
(b)
3,51 EUR za 100 kg posnetega mleka z vsebnostjo beljakovin med 31,4 % in 35,6 % nemastne suhe snovi;
(c)
49,22 EUR za 100 kg posnetega mleka v prahu z vsebnostjo beljakovin najmanj 35,6 % nemastne suhe snovi;
(d)
43,41 EUR za 100 kg posnetega mleka v prahu z vsebnostjo beljakovin med 31,4 % in 35,6 % nemastne suhe snovi.“
Člen 2
Uredba začne veljati dan po objavi v Uradnem listu Evropske unije.
Ta Uredba je v celoti zavezujoča in se neposredno uporabi v vseh državah članicah.
V Bruslju, 7. julija 2004

Labels: 17
5
6